Μ.Γ.Σ. Ελπίς Σαπών

Ο Μουσικογυμναστικός Σύλλογος Σαπών «η Ελπίς»Αθλητικά Σωματεία Ν. Ροδόπης / Δήμου Σαπών athlw.wordpress.com είναι ιστορικό αθλητικό σωματείο που εδρεύει στις Σάπες του Νομού Ροδόπης. Επίσημο έτος ίδρυσής του είναι το 1928 και χρώματά του είναι το πράσινο και το λευκό. Διαθέτει τμήμα ποδοσφαίρου, ενώ στο παρελθόν διέθετε και άλλα αθλητικά τμήματα, όπως πετοσφαίρισηςΚαταγραφή αθλητικών σωματείων, Διεύθυνση Φυσικής Αγωγής ΥΠΕΠΘ κ.α.

Το ποδοσφαιρικό τμήμα είναι το πιο διακεκριμένο του συλλόγου, έχοντας παρουσία στα εθνικά πρωταθλήματα της Γ΄ Εθνικής και Δ΄ Εθνικής κατηγορίας. Έδρα του αποτελεί το Δημοτικό Στάδιο Σαπών.Το δημοτικό στάδιο oisapes.mysch.gr

 Ιστορία 
Ο Μουσικογυμναστικός Σύλλογος Ελπίς Σαπών ιδρύθηκε επίσημα το 1928 και ως ιδρυτικά μέλη του αναφέρονται ο Αμπατζής Χαράλαμπος, ο οποίος λίγα χρόνια πριν εγκατέλειψε σαν πρόσφυγας την Ανατολική Θράκη και εγκαταστάθηκε στις Σάπες, ο Καπετσής Νίκος με καταγωγή από την Ήπειρο που είχε εγκατασταθεί παλιότερα στις Σάπες, ο Γιανόφ που ήταν Αρμενικής καταγωγής και ο Λιπορδέζης Γιώργος. Η αθλητική και πολιτιστική δραστηριότητα του συλλόγου κράτησε μέχρι και το 1940 και ακολούθως, για μια δεκαετία περίπου ο σύλλογος χάθηκε, λόγω της κατοχής και του εμφυλίου. Το 1954 ο σύλλογος επανιδρύθηκε με πρόεδρο τον Χασσιά Τέλη.επίσημο ιστολόγιο του Μ.Γ.Σ. Ελπίς Σαπών Αναγνωρίστηκε επίσημα και από την ΕΠΟ με αύξοντα Αριθμό Μητρώου 474 και εντάχθηκε στη δύναμη της Ε.Π.Σ. Θράκης.«294 ΣΩΜΑΤΕΙΑ ΕΝΕΓΡΑΦΗΣΑΝ ΚΑΤΑ ΤΗΝ ΤΕΛΕΥΤΑΙΑΝ 6ΕΤΙΑΝ», περιοδικό «ΕΛΛΑΣ ΦΟΥΤΜΠΩΛ», επίσημο όργανο της ΕΠΟ, Ιούλιος 1955, σελ. 6

Το 1970 η Ελπίδα Σαπών αναδείχθηκε πρωταθλήτρια Ε.Π.Σ. Θράκης για πρώτη φορά στην ιστορία της και ακολούθως αγωνίστηκε στην προκριματική φάση του ειδικού πρωταθλήματος ανόδου, γνωρίζοντας όμως τον αποκλεισμό από την Α.Ε. Διδυμοτείχου. Το 1972 κατέκτησε πάλι το πρωτάθλημα και συμμετείχε εκ νέου στην προκριματική φάση του ειδικού πρωταθλήματος ανόδου, γνωρίζοντας αυτή την φορά τον αποκλεισμό από τον Εθνικό Αλεξανδρούπολης. Τη σεζόν 1978-79 η Ελπίδα Σαπών συμμετείχε για πρώτη φορά στην ιστορία της σε εθνικό πρωτάθλημα, αγωνιζόμενη στο πρωτάθλημα της Εθνικής Ερασιτεχνικής κατηγορίας, τότε 3η τη τάξει κατηγορία, χωρίς όμως επιτυχία, κάτι που επανέλαβε τη σεζόν 1980-81.Μετά από 39 χρονια επιστρέφει στην … Γ’ Εθνική η Ελπίδα Σαπών! Οι άλλες συμμετοχές της… thrakisports.gr

Τα επόμενα χρόνια αγωνίστηκε με πρωταγωνιστικό ρόλο στο τοπικό πρωτάθλημα με εξαίρεση την παρουσία της ανά διαστήματα στην Δ΄ Εθνική κατηγορία και πιο συγκεκριμένα τις χρονιές 1991-92, 1993-94 και 2002-03. Το 2008 αναδείχθηκε εκ νέου πρωταθλήτρια Ε.Π.Σ. Θράκης και επέστρεψε στην Δ΄ Εθνική όπου αγωνίστηκε 4 χρονιές συνεχόμενα, από τη σεζόν 2008-09 μέχρι και τη σεζόν 2011-12, κατακτώντας παράλληλα κάθε χρόνο σε αυτό το διάστημα και το κύπελλο Ε.Π.Σ. Θράκης, γεγονός που της έδινε την πρόκριση στο Κύπελλο Ελλάδας ερασιτεχνών, φτάνοντας μάλιστα το 2011 ένα βήμα πριν τον τελικό, όπου γνώρισε τον αποκλεισμό από τον Αγρότη Φθιώτιδος με 2-1 στην παράταση.Στάση στο Λιανοκλάδι έκανε το «όνειρο» της Ελπίδας για συμμετοχή στον τελικό fonirodopis.gr

Συνέχισε την αγωνιστική της πορεία στο τοπικό πρωτάθλημα και το 2020 κατέλαβε τη 2η θέση και προβιβάστηκε στην Γ΄ Εθνική Ερασιτεχνική κατηγορία, μετά από απόφαση της ΕΠΟ για την άνοδο και της δευτεραθλήτριας ομάδας της Ε.Π.Σ. Θράκης,Επίσημο: Στη Γ’ Εθνική και η Ελπίδα Σαπών! xronos.gr επιστρέφοντας έτσι μετά από 8 χρόνια στα εθνικά πρωταθλήματα και στην τέταρτη τη τάξει εθνική κατηγορία.

 Τίτλοι και διακρίσεις 
8 πρωταθλήματα Ε.Π.Σ. Θράκης: 
1969-70, 1971-72, 1977-78, 1979-80, 1990-91, 1992-93, 2001-02, 2007-08
4 κύπελλα Ε.Π.Σ. Θράκης: 
2008-09, 2009-10, 2010-11, 2011-12

 Παρουσία στα εθνικά πρωταθλήματα 
ΠερίοδοςΚατηγορίαΕπίπεδο1978-79Εθνική Ερασιτεχνική κατηγορία3ο1980-81Εθνική Ερασιτεχνική κατηγορία3ο1991-92Δ΄ Εθνική κατηγορία4ο1993-94Δ΄ Εθνική κατηγορία4ο2002-03Δ΄ Εθνική κατηγορία4ο2008-09Δ΄ Εθνική κατηγορία4ο2009-10Δ΄ Εθνική κατηγορία4ο2010-11Δ΄ Εθνική κατηγορία4ο2011-12Δ΄ Εθνική κατηγορία4ο2020-21Γ΄ Εθνική Ερασιτεχνική κατηγορία4ο

 Παραπομπές 

 Εξωτερικοί σύνδεσμοι 
 Πρώην επίσημος ιστότοπος του Μ.Γ.Σ. Ελπίς Σαπών

Κατηγορία:Αθλητικοί σύλλογοι Ροδόπης
Κατηγορία:Ιδρύσεις αθλητικών συλλόγων το 1928
Κατηγορία:Ποδοσφαιρικές ομάδες Ελλάδας
Κατηγορία:Ιδρύσεις ποδοσφαιρικών ομάδων το 1928